Seletuskiri

Narva Linnavolikogu määruse eelnõu „Narva linnas laste mänguväljakute ehitamise rahastamise kord“ juurde

Narva linna üldise infrastruktuuri koostisosaks on laste mänguväljakud. Linnas mänguväljakute olemasolu on positiivseks teguriks, mis mõjub soodsalt linna infrastruktuuri arendamisele. Mänguväljakud aitavad lahendada mitmeid laste arengu ja vaba aja veetmisega seotud  küsimusi ja on linnakeskkonna elukvaliteedi olulised näitajad.
Tegelik reaalsus on selline, et Narva linnas ei ole piisaval hulgal laste mänguväljakuid. Käesoleval ajal ilmutavad korteriühistud huvi selle vastu, et osaleda ühiselt koos linnaga mänguväljakute ehitamise kaasrahastamises, tuues eeskujuks kvartalisiseste teede kaasfinantseerimise.

Linn omalt poolt leiab, et selline ettevõtmine väärib toetamist, kuna see võimaldab parandada linna elukeskkonda ning arendada koostööd korteriühistutega. Sel eesmärgil on otstarbekas välja töötada õiguslik regulatsioon laste mänguväljakute ehitamise ühisprojektide kaasrahastamiseks. Eelnimetatud küsimust võib reguleerida Narva Linnavolikogu määrusega                                              „Narva linnas laste mänguväljakute ehitamise rahastamise kord“, mille eelnõu esitatakse läbivaatamiseks Narva Linnavolikogule.  

